Ügyeleti ügyintézés az ünnepek alatt – FŐKÉTÜSZ
Társaságunk Műszeres Szolgáltatási Osztály a két ünnep között ügyeleti rendben működik, míg ügyfélszolgálatunk a jogszabályi előírásoknak megfelelően üzemel.
Felhívjuk ügyfeleink szíves figyelmét, hogy a két ünnep között (2016. december 27-30.) a nyilatkozatokkal kapcsolatos ügyintézés ügyeleti rendben történik. Nyilatkozattal kapcsolatos megrendeléseket, illetve az elkészült nyilatkozatokat a két ünnep között befogadni valamint kiadni nem tudunk. Ez alól csak a 21/2016. (VI. 9.) BM rendelet 7. § (5) bekezdése szerinti megrendelések képeznek kivételt.
Üzemzavar bejelentéseket, valamint szén-monoxid mérgezéssel vagy kéménytűzzel kapcsolatos megkereséseket Társaságunk telefonos ügyfélszolgálatán (06/1-999-0664) lehet bejelenteni az érintett időszakban. Munkatársaink a bejelentést követően a lehető leggyorsabban felveszik a kapcsolatot a bejelentővel a probléma mielőbbi megoldása érdekében.
Társaságunk személyes és telefonos ügyfélszolgálata a szokásos rendben, a jogszabályi előírások szerint működik karácsony és szilveszter között.
SZEMÉLYES ÜGYFÉLSZOLGÁLAT (1142 Budapest, Rákospatak u. 70-72.)
december 27-30.: 7.00-13.00 óra
január 2.: 7.00-19.00 óra
TELEFONOS ÜGYFÉLSZOLGÁLAT (06/1-999-0664)
december 27-30.: 8.00-14.00 óra
január 2.: 8.00-20.00 óra